stanford-oval/wikipedia huggingface dataset:
הכוחות המזוינים של סוריה
לקריאה נוספת

דני אשר, הסורים על הגדרות: פיקוד צפון במלחמת יום הכיפורים, תל אביב: מערכות, 2008.
פסח מלובני, מצפון תפתח הרעה: צבא סוריה – עלילותיו ומלחמותיו – מבט מדמשק, תל אביב: המכון לחקר מלחמות ישראל, 2014
הערות שוליים

1 2 3  הנתונים מתייחסים רק לאוכלוסיית הגברים בין הגילאים 16–49. מתוך עמוד אודות הצבא הסורי ב-World Factbook(הקישור אינו פעיל), באתר ה-CIA.
↑  מתוך עמוד אודות הצבא הסורי ב-World Factbook, באתר ה-CIA.
↑  איי.פי, "זו שעתה האחרונה של סוריה בלבנון", באתר ynet, 24 באפריל 2005
| --- | --- |
בקרת זהויות :  NLI: 987007398010905171  VIAF: 2452153532457748820002   WorldCat (עם VIAF): 2452153532457748820002 
| כוחות צבאיים בעולם הערבי |
| --- | --- | --- |
| מדינות ריבוניות | אלג'יריה אלג'יריה • בחריין בחריין • קומורו קומורו • ג'יבוטי ג'יבוטי • מצרים מצרים • עיראק עיראק • ירדן ירדן • כווית כווית • לבנון לבנון • לוב לוב • מאוריטניה מאוריטניה • מרוקו מרוקו • עומאן עומאן • קטר (מדינה) קטר • ערב הסעודית ערב הסעודית • סומליה סומליה • סודאן סודאן • סוריה סוריה • תוניסיה תוניסיה • איחוד האמירויות הערביות איחוד האמירויות הערביות • תימן תימן • צ'אד צ'אד |  |
| מדינות עם הכרה מוגבלת | הרשות הפלסטינית הרשות הפלסטינית • רפובליקת סהרה הערבית הדמוקרטית הרפובליקה הדמוקרטית הערבית הסהראווית • סומלילנד סומלילנד |  |
| כוחות מזוינים אזוריים אוטונומיים | פשמרגה |  |
| שחקנים משמעותיים אחרים | המדינה האסלאמית המדינה האסלאמית • חמאס חמאס • חזבאללה חזבאללה • חות'ים חות'ים • היחידות להגנת העם |  |
ספינת טילים מתוצרת ברית המועצות, מדגם אוסה I. לחיל הים הסורי היה ספינות מדגם זה.
תעודה (בית ספר)

תעודה המפרטת את תפקודו של התלמיד בבית הספר
סולם הציונים בבית הספר בארץ ישראל בראשית המאה העשרים. 
בתחתית הסולם: רע, רע מאד, בושה וחרפה, למטה מן הביקורת
תעודה המכילה את ציוני התלמיד
תעודה היא מסמך המופק במסגרת החינוך הפורמלי, אשר בו מפורטים ציוני התלמיד במקצועות הלימוד השונים ואופן התנהגותו במהלך הלימודים.
התעודה היא חלק ממנגנון המדידה והערכה בחינוך פורמלי.
לכל תלמיד נמסרת תעודה מעודכנת מספר פעמים במהלך שנת הלימודים, כאשר התעודה הסופית נמסרת בתום השנה לקראת החופש הגדול.
בתי ספר שונים מחלקים תעודות בתדירות שונה, על פי רוב פעמיים עד שלוש.
המידע הכלול בתעודה

התעודה מורכבת מתיאור איכותני וכמותי.
התיאור הכמותי נעשה באמצעות קביעת הציון עבור כל מקצוע.
סולם המדידה בו נעשה שימוש לתיאור רמת הביצוע של התלמיד יכול להשתנות בהתאם למוסד החינוכי, שכבת הגיל והנורמות המקובלות בכל מדינה. 
כמו כן, נהוג לצרף נתונים כמותיים על מספר ההיעדרויות והאיחורים של כל תלמיד במהלך הלימודים. 
על פי רוב בכל תעודה מוקדש מקום להערות המורה שבו הוא יכול לתאר את התנהגות והתקדמות התלמיד באופן איכותני.
אופן הפקת התעודה

באופן מסורתי התעודה ממולאת על ידי המורה המחנך בכתב יד, כאשר הוא מרכז בה את כל הנתונים שקיבל מהמורים המקצועיים המלמדים את הכיתה שהוא מחנך. אולם עם התפתחות הטכנולוגיה ישנה אפשרות גם להפיק תעודות באופן ממוחשב.
תעודת בגרות

תעודת בגרות היא תעודה מטעם משרד החינוך של ישראל המעידה על מילוי הדרישות הלימודיות להצלחה בבחינות הבגרות הנערכות בדרך כלל בבתי ספר תיכוניים בישראל. תעודת הבגרות היא מדד פורמלי נפוץ להשכלה ברמה תיכונית של אדם במדינת ישראל. שימושה העיקרי של תעודת הבגרות הוא כמדד להערכת התאמתו של אדם ללימודי תואר ראשון בישראל וכחלק מתנאי הקבלה. לעיתים קרובות משוקלל הציון הממוצע של תעודת הבגרות יחד עם ציון הבחינה הפסיכומטרית והציון המשוקלל של שניהם משמש לקביעת הקבלה.
קיימות גם אפשרויות קבלה לתואר ראשון ללא תעודת בגרות.
מעסיקים בשוק העבודה דורשים לעיתים תעודת בגרות, כחלק מתנאי הקבלה למקום העבודה.
ראו גם

לימודי תעודה
תעודת זהות
ריצ'רד פלאד

| --- | --- |
אין תמונה חופשית
 לידה:  12 בינואר 1982  (בן 43) דבלין, אירלנד אירלנד
 מדינה:  אירלנד 
 תקופת הפעילות:  מ-2010
 עיסוק:  שחקן
 בת זוג:  גבריאלה פסיון
 מספר צאצאים:  1
 
ריצ'רד פלאד (באנגלית: Richard Flood; נולד ב-12 בינואר 1982) הוא שחקן אירי.
קריירה

בשנת 2012, פלאד גילם את תפקידו של סמואל ג'והנסון בפרק של הסדרה "טיטאניק: דם ופלדה". בין השנים 2013–2014 הוא שיחק בסדרת הטלוויזיה "חציית הקווים", בה הוא גילם את הבלש טומי מקונל, מומחה לנשק וטקטיקות מצפון אירלנד. בשנת 2015, הצטרף פלאד לצוות השחקנים של הסדרה "אבן אדומה", שם הוא גילם את ניצב המשטרה ג'יימס מקיי. בשנת 2017, הוכרז כי פלאד לוהק לתפקיד פורד בסדרת הטלוויזיה "חסרי בושה". הוא הפך לדמות קבועה בסדרה זו לקראת העונה התשיעית.
קריירה > האנטומיה של גריי

בשנת 2019, פלאד לוהק לתפקיד חוזר בתור ד"ר קורמק הייז בסדרת הטלוויזיה של ABC, "האנטומיה של גריי". הוא קודם לתפקיד ראשי בשנה שלאחר מכן, עד שנת 2022 שבה עזב את הסדרה.
קריירה > אחרי האנטומיה של גריי

פלאד מופיע לצד אקושלה-טארה קופה בדרמת הפשע "הנעלם", ששוחררה לראשונה ב-7 במאי 2023.
חיים אישיים

ב-2012, פלאד החל לצאת עם השחקנית האיטלקייה גבריאלה פסיון, והשניים התארסו בשנת 2014. זמן קצר לאחר מכן, הם הודיעו שהם מצפים לילדם הראשון, ג'וליו פלאד, שנולד באותה שנה. ב-3 בספטמבר 2016 הם התחתנו באיטליה.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2011 | סולו | בנג'י | סרט קצר |
| 2013 | לוקח את הסירה | דני | סרט קצר |
| 2017 | הבלתי נראה | וויל שילדס |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2010 | שלוש נשים חכמות | פיטר | סרט טלוויזיה |
| 2012 | טיטאניק: דם ופלדה ('אנ) | סמואל ג'והנסון | פרק: "The Tipping Point" |
| 2013 | להרוג את קנדי ('אנ) | קני אודונל | סרט טלוויזיה (נשיונל ג'יאוגרפיק) |
| 2013–2014 | חציית הקווים ('אנ) | טומי מקונל | תפקיד ראשי (עונות 1–2) |
| 2015–2016 | סלע אדום ('אנ) | ניצב גארדה ג'יימס מקיי | תפקיד ראשי (עונה 1) |
| 2017–2019 | חסרי בושה | פורד קלוג | תפקיד חוזר (עונה 8) תפקיד ראשי (עונה 9) |
| 2019 | תוצרת איטליה | ג'רי | פרק מס' 1.8 |
| 2019–2022 | האנטומיה של גריי | ד"ר קורמק הייז | תפקיד חוזר (עונה 16), תפקיד ראשי (עונות 17–18); 35 פרקים |
| 2023–2024 | הנעלם ('אנ) | תיאו ריכטר | תפקיד ראשי |
הערות שוליים

↑  "Crossing Lines - The Official Website for the TV Show". 10 ביוני 2015. אורכב מ-המקור ב-10 ביוני 2015. {{cite web}}:  (עזרה)
↑  "TV3's Red Rock begins filming". digitalspy.co.uk. 4 בנובמבר 2014. {{cite web}}:  (עזרה)
↑  "'Shameless' Casts Richard Flood; Merit Leighton Joins 'Alexa & Katie'". אורכב מ-המקור ב-25 באוגוסט 2017. {{cite web}}:  (עזרה)
↑  Andreeva, Nellie (18 באוקטובר 2019). "'Grey's Anatomy': Richard Flood Joins ABC Medical Drama As New Surgeon". Deadline (באנגלית אמריקאית). נבדק ב-13 באוגוסט 2021. {{cite web}}:  (עזרה)
↑  "Ramsey is set to star in the drama 'The Gone'". Next TV Series (באנגלית אמריקאית). 4 במאי 2023. נבדק ב-4 במאי 2023. {{cite web}}:  (עזרה)
↑  "Gabriella Pession è mamma! Primo figlio per l'attrice e il compagno Richard Flood (Gabriella Pession is a mom! Actress and partner Richard Flood, have their first child)". alfemminile.com. 24 ביולי 2014. {{cite web}}:  (עזרה)
↑  "Richard Flood is lead man in TV3's garda soap Red Rock". herald.ie.
↑  De-Burca, Demelza (3 בפברואר 2015). "Red Rock star Richard Flood: My Italian fiancee loves garda uniform". irishmirror.ie. {{cite web}}:  (עזרה)
| --- | --- |
בקרת זהויות :  NLI: 987007446852705171  ISNI: 0000 0001 1766 4258  LCCN: no2017101469  LNB: 000146826  VIAF: 13150262795005721742   WorldCat (עם VIAF): 13150262795005721742
בעיה מהגיהנום

|  מידע כללי |
| --- | --- |
 מאת:  סמנתה פאוור
 שפת המקור:  אנגלית
 סוגה:  עיון 
 נושא:  רצח עם 
 מקום התרחשות:  ארצות הברית 
 הוצאה
 הוצאה:  Basic Books 
 תאריך הוצאה:  2002
 קישורים חיצוניים
 מסת"ב:  978-0-06-054164-4
 
בעיה מהגיהנום: אמריקה ועידן רצח העם (באנגלית: A Problem from Hell : America and the Age of Genocide) הוא ספר עיון שכתבה סמנתה פאוור שחוקר את ההבנה, התגובה וחוסר הפעולה של ארצות הברית למעשי רצח עם (genocide) במאה העשרים החל מרצח העם הארמני, עבור בשואה של העם היהודי וכלה ב"טיהור האתני" של מלחמת קוסובו. הספר זכה בפרס הספר על-שם אנתוני לוקאס ובפרס פוליצר לספרי עיון לשנת 2003.
פאוור טוענת שקובעי המדיניות האמריקאיים לדורותיהם לא היו מעוניינים לגנות מעשי זוועה המוניים כרצח עם או לקחת אחריות על הנהגת התערבות צבאית בינלאומית. היא טוענת שללא לחץ משמעותי מהציבור האמריקני, יימנעו קובעי המדיניות מהמונח "רצח עם". במקום זאת, הם שמים בראש סדר העדיפויות הלאומי או טוענים ללא הצדקה, לדעתה, שתגובת ארצות הברית תהיה עקרה ותגביר את האלימות כהצדקה לחוסר פעולה.
סיכום

פאוור פותחת בתמצית התגובה הבינלאומית לרצח העם הארמני (פרק ראשון), ואז מתארת את מאמציו של רפאל למקין לנקוט פעולה נגד מעשי האכזריות הנאציים באירופה (פרק 2). אחר-כך היא מתארת את קשיי המאמצים האינדיבידואליים לשכנע את האמריקנים וחברים אחרים בבעלות הברית להכיר בשואה, שאותה היא מסבירה בהתמקדות במלחמת העולם השנייה ובאדישות האנטישמית (פרק 3). היא ממשיכה בפרק 4 לתאר איך למקין הביא את רצח העם למקום גבוה בסדר העדיפויות של מדיניות החוץ, והוביל ליצירת אמנת האו"ם בדבר מניעתו וענישתו של הפשע השמדת-עם (Convention on the Prevention and Punishment of the Crime of Genocide) ב-1948. פרק 5 מתאר את אכזבותיו ההולכות וגוברות של למקין ויריביו המתרבים עד למותו ב-1959, ולאחר-מכן את ויליאם פרוקסמיר ואחרים שנשאו את הלפיד. היא מראה איך הסנטור פרוסמיר והנשיא רונלד רייגן עבדו על מנת להשיג תמיכה בקיום ועידת רצח העם (פרק 7). ביתר הספר, היא דנה בעיקר במעשי רצח עם ובתגובות ארצות הברית להם בקמבודיה, עיראק, בוסניה, רואנדה וקוסובו.
על עבודתה של פאוור נמתחה ביקורת בידי ההיסטוריון הווארד זין על-כך שהיא ממעיטה בערך מות האזרחים שהתרחשו "בשוגג" ו"צדדיים" שניתן לסווגם כרצח עם.

ובידי אדוארד הרמן ונועם חומסקי בשל כך שהיא מתעלמת בעקביות ממעשי רצח עם להם סייעה ארצות הברית בגואטמלה, במזרח טימור ובדרום-מזרח אסיה.
 גם ג'וזף נבינס ביקר את העבודה.
פרסים

פרס פוליצר לספרי עיון
פרס הספר על-שם רוברט קנדי
פרס National Book Critics Circle לספרי עיון
פרס רפאל למקין (המכון למחקר רצח העם)
ראו גם

רצח עם
אמנת האו"ם בדבר מניעת רצח עם
רצח העם הטסמני
רצח העם של ההררו והנאמה
רצח העם הארמני
השואה
רצח העם הבנגלי
רצח העם בבורונדי
רצח העם בגואטמלה
רצח העם ברואנדה
רצח העם בדארפור
הערות שוליים

↑  אביבה אבירם, "לעולם לא עוד" כחרב פיפיות, באתר הארץ, 23 באפריל 2003
↑  הווארד זין, "על טרור", zcommunications.org‏ 21 באוגוסט 2007
↑  תגובה למאמרו של זין על סמנתה פאוור, zcommunications.org‏ 27 באוגוסט 2007
↑  ג'וזף נבינס, "על הצדקת התערבות", ‏The Nation‏ 20 במאי 2002
יחסי אלבניה–רומניה

| יחסי אלבניה–רומניה |
| --- | --- |
אלבניה: רומניה


אלבניה: רומניה
שטח (בקילומטר רבוע)
28,748: 238,391
אוכלוסייה
2,779,814: 18,952,319
תמ"ג (במיליוני דולרים)
22,978: 351,003
תמ"ג לנפש (בדולרים)
8,266: 18,520
משטר
רפובליקה

יחסי אלבניה–רומניה מתייחסים ליחסים הדו-צדדיים של אלבניה ורומניה. לאלבניה יש שגרירות בבוקרשט ולרומניה שגרירות בטירנה וקונסוליה בקורצ'ה. שתי המדינות חברות בארגון לביטחון ולשיתוף פעולה באירופה, נאט"ו ולה פרנקופוני.
היסטוריה

בתקופה העות'מאנית המאוחרת, כמה אינטלקטואלים אלבניים פיתחו תאוריה היסטורית-פוליטית לפיה האלבנים והרומנים משווייכים כמעט לאותו הגזע ולאותה התרבות ולכן על שני העמים להילחם באימפריה העות'מאנית.
רומניה הייתה המדינה הראשונה שהכירה בעצמאות אלבניה בשנת 1912. היחסים בין המדינות החלו באופן רשמי ב-16 בדצמבר 1913.
במרץ 2014 ביקר לראשונה ראש ממשלת רומניה ויקטור פונטה באלבניה, ונפגש עם ראש ממשלת אלבניה אדי רמה.
החל משנת 2017 יש הסכם סחר חופשי בין המדינות. שווי הסחר הדו צדדי בשנת 2016 היה 83 מיליון יורו.
תרבות

ההמנון האלבני הולחן על ידי המנצח הרומני צ'יפריאן פורומבסקו.
זרם חילופין

זרם חילופין (או בראשי תיבות "ז"ח"; באנגלית "Alternating Current" ובראשי תיבות, "AC") הוא זרם חשמלי ההופך את כיוונו באופן מחזורי. מונח זה נבדל מזרם ישר (DC, Direct Current), אשר שומר על כיוונו. הבדל נוסף הוא שלעומת זרם ישר הוא אינו מיוצב. ברוב העולם, החשמל המסופק לבתים בשקע הוא בזרם חילופין, בעוד שהחשמל המסופק על ידי סוללות חשמליות הוא בזרם ישר.
ברוב המקרים, מתח חילופין (כלומר, מתח ההופך את כיוונו באופן מחזורי) נלווה לזרם חילופין, ולפעמים אף יוצר אותו. לכן, לעיתים נוח יותר לנתח מערכת AC במונחי המתח שלה, ללא הגבלת הכלליות.
יישומים

זרם חילופין נפוץ מאוד ביישומים הדורשים מתח גבוה. בשיטה האירופית (המשמשת גם בישראל) מתח זרם החילופין הביתי הוא כ-220 או 230 וולט, ואילו בשיטה הצפון-אמריקנית הוא 110 או 120 וולט.
מקובל למדוד את תדירות הזרם ביחידות של הרץ (מספר מחזורים בשנייה). הזרם בישראל מיוצר בתדירות 50 הרץ. משמעות הדבר שהוא משלים 50 מחזורים בשנייה, ולכן מחליף את כיוונו 100 פעמים בשנייה. בשיטה האמריקנית התדירות היא 60 הרץ, כלומר 60 מחזורים לשנייה, שהם 120 החלפות כיוון בשנייה.
תיאור מתמטי

ברוב המוחלט של רשתות החשמל הארציות צורת הגל היא של סינוס. במצב כזה, המתח כתלות בזמן נתון במשוואה:
כאשר:
t הוא הזמן,
V_{0} הוא משרעת הגל, שהיא הערך המקסימלי בכיוון אחד של הזרם.
f היא תדירות הגל, היינו מספר המחזורים ליחידת זמן (בדרך כלל שנייה, ובמקרה זה, יחידת המדידה היא הרץ).
מתוך גדלים אלו, ניתן להגדיר גם גדלים אחרים:
T, זמן המחזור:  T={\frac {1}{f}}
\omega =2\pi f: כש- \omega  היא התדירות הזוויתית הנמדדת ברדיאן ליחידת זמן.
Vpp, מתח "שיא לשיא" (peak-to-peak):‏  Vpp=2V_{0}
מתח אפקטיבי (או מתח Root Mean Square :RMS):‏  V_{\mathrm {eff} }=V_{\mathrm {RMS} }={\sqrt {{\frac {1}{T}}\int _{0}^{T}\ v^{2}dt}}.
עבור מתח סינוסי,  V_{\mathrm {RMS} }={\frac {V_{0}}{\sqrt {2}}}.
ישנם שימושים בהם נוח יותר לבחור צורת גל (כלומר, הדרך שבה המתח והזרם תלויים בזמן) שאינה סינוסית, למשל גל ריבועי, משולש, או "שן-מסור". ניתן להגדיר גם עבורם את כל הגדלים שהוגדרו לעיל, אבל הזיהוי שלהם בנוסחה עשוי להיות יותר מורכב.
היסטוריה

המחולל החשמלי הראשון, שמעביר מתנועה מכנית לזרם חילופין נבנה בידי איווט פיקסי ב-1832, והתבסס על עבודתו של מייקל פאראדיי. למרות שהזרם שנוצר בעזרת סיבוב הדינאמו היה חילופי, באותה תקופה השימוש הידוע בחשמל היה על בסיס זרם ישר, ולכן פיקסי הוסיף קומוטטור הממיר את הזרם המתחלף בישר. בשנות ה-70 של המאה ה-19, התפתחה הטכנולוגיה של זרם החילופין בידי חברה הונגרית בשם "מפעלי גנז", שהוקמה בידי המהנדס והיזם ההונגרי אברהם גנז, שהבין ראשון את הפוטנציאל השימושי והמסחרי של זרם החילופין על פני הישר. בשנים אלו כמה חוקרים פיתחו פתרונות טכנולוגיים ליישם את זרם החילופין לשימוש מסחרי, ביניהם: סיבסטיאן זיאני דה פרנטי, לוסיאן גולארד, גלילאו פרריס, אוטו בלת'י, מחקר שנעשה בחסות מפעלי גנז. בשנת 1876 פאבל יבלוקוב הציע נורה שלה קרא בשם נר יבלוקוב (אנ') שעבדה על זרם חילופין, וסיפקה תאורה מאוד יציבה. בזכות תגלית זו, מפעלי גנז ב-1878 התחילו ביצור חלקים וערכות תאורה עירונית בטכנולוגיה של זרם חילופין תוך שימוש בנר יבלוקוב, וב-1883 כבר היו כחמישים מוקדי תאורה פעילים כאלה, בערי אוסטרו-הונגריה.
ויליאם סטיינלי פיתח את הטכנולוגיה הלאה בארצות הברית, על בסיס הטכנולוגיה האירופאית. ב-1885 הצליח סטיינלי לבנות שנאי מסחרי. ב-1886 הייתה לו מערכת עובדת מקצה לקצה, שכללה גנרטור, שנאי, יכולת העברה למרחקים ארוכים, מייצב מתח והגנה לרשת מפני קצרים, היה זה סממן לבשלות המסחרית של הטכנולוגיה. באחד הניסויים המוצלחים שלו בשנת 1886 בעיר פיטסבורג, הועברה אנרגיה חשמלית למרחק של כ-5 קילומטר, בעזרת שימוש בזרם חילופי במתח גבוה, בעקבות הניסוי המוצלח עשרות מפעלים עשו הזמנות לרכוש את הטכנולוגיה. ממציא אמריקני נוסף (ממוצא סרבי) ניקולה טסלה המציא מנוע על בסיס זרם חילופין ב-1888. הטכנולוגיה אף זכתה לפרסום ולהכרה ציבורית רחבה בזכותו, בסוף שנות ה-90 של המאה ה-19. טסלה העביר זרם זה דרך גופו בתדירות גבוהה, בפני נציגי עיתונות במעבדתו שבמנהטן, תוך שהוא מציג בפניהם הארת נורות כדי להפריך שמועות כי זרם זה מסוכן יותר מזרם ישר. בפועל זרם חילופין אכן מסוכן בהרבה מזרם ישר ומתח הסף להתחשמלות בזרם חילופין נמוך בהרבה מהמקביל לו בזרם ישר.
השפעה של תדירות

זרם בעל תדירות של 0 (אפס) הרץ הוא זרם ישר. זרם ישר זורם באופן שווה בתוך חתך-רוחב המוליך (חוט החשמל). כאשר מגדילים את התדירות, התפלגות צפיפות הזרם בתוך המוליך משתנה, כך שככל שהתדירות גדלה יותר הזרם עובר אל פני המוליך - אפקט העור. בתדירויות גבוהות מאוד (מיליארדי הרץ, או גיגה הרץ) הזרם למעשה מפסיק לזרום בתוך המוליך, וזורם כמעט רק על פני המוליך, והמוליך מתחיל לקרון, כמו אנטנה משדרת. קרינה זו אינה רצויה, כיוון שהיא צורכת אנרגיה מהמערכת; לכן, כדי למנוע הפסדים של הקרינה, נהוג לחווט מוליכים (לדוגמה כבלים לחיבורי אינטרנט) כך שבמוליך אחד כיוון הזרם הפוך מבמוליך השני (זוג שזור). בצורה זאת סכום הזרמים הוא אפס, וכך גם ההשראה האלקטרומגנטית.
ראו גם

מלחמת הזרמים
זרם ישר
הערות שוליים

↑  מהו מתח החילופין המסופק בישראל על ידי חברת החשמל לבית?
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • טטרודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תעשיית האנרגיה • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
| --- | --- |
בקרת זהויות :  NLI: 987007535944405171  BnF: cb121088640 (data)  GND: 4064931-3  LCCN: sh85041643  NDL: 00566656  NKC: ph126255 
גדלים אופייניים של מתח סינוסי: 1. המשרעת (או: האמפליטודה). 2. מתח שיא לשיא (Vpp). ‏3. ערך אפקטיבי (ממוצע RMS).‏ 4. זמן המחזור.
צורות שונות של גלים
אתונו של בלעם

המלאך, בלעם ואתונו. צויר בידי גוסטב ז'אגר, 1836
בלעם ואתונו. צויר בידי רמברנדט, 1626
אֲתוֹנוֹ שֶׁל בִּלְעָם היא אתון אשר שימשה את בלעם לרכיבה, כמסופר במקרא, בפרשת בלק. במהלך הסיפור נוסע בלעם אל בלק מלך מואב כשהוא רוכב על האתון. בדרך מלאך אלוהים מעכב אותו והאתון חשה בדבר ומתעכבת, לאחר שבלעם מכה אותה היא מדברת עם בלעם וגוערת בו.
סיפור המעשה בפרשת בלק

וַיָּקָם בִּלְעָם בַּבֹּקֶר, וַיַּחֲבֹשׁ אֶת אֲתֹנוֹ; וַיֵּלֶךְ, עִם שָׂרֵי מוֹאָב. וַיִּחַר אַף אֱלֹהִים, כִּי הוֹלֵךְ הוּא, וַיִּתְיַצֵּב מַלְאַךְ ה' בַּדֶּרֶךְ, לְשָׂטָן לוֹ; וְהוּא רֹכֵב עַל אֲתֹנוֹ, וּשְׁנֵי נְעָרָיו עִמּוֹ. וַתֵּרֶא הָאָתוֹן אֶת מַלְאַךְ ה' נִצָּב בַּדֶּרֶךְ, וְחַרְבּוֹ שְׁלוּפָה בְּיָדוֹ, וַתֵּט הָאָתוֹן מִן הַדֶּרֶךְ, וַתֵּלֶךְ בַּשָּׂדֶה; וַיַּךְ בִּלְעָם אֶת הָאָתוֹן, לְהַטֹּתָהּ הַדָּרֶךְ. וַיַּעֲמֹד מַלְאַךְ ה', בְּמִשְׁעוֹל הַכְּרָמִים - גָּדֵר מִזֶּה, וְגָדֵר מִזֶּה. וַתֵּרֶא הָאָתוֹן אֶת מַלְאַךְ ה', וַתִּלָּחֵץ אֶל הַקִּיר, וַתִּלְחַץ אֶת רֶגֶל בִּלְעָם, אֶל הַקִּיר; וַיֹּסֶף, לְהַכֹּתָהּ. וַיּוֹסֶף מַלְאַךְ ה', עֲבוֹר; וַיַּעֲמֹד בְּמָקוֹם צָר, אֲשֶׁר אֵין דֶּרֶךְ לִנְטוֹת יָמִין וּשְׂמֹאול. וַתֵּרֶא הָאָתוֹן אֶת מַלְאַךְ ה', וַתִּרְבַּץ תַּחַת בִּלְעָם; וַיִּחַר אַף בִּלְעָם, וַיַּךְ אֶת הָאָתוֹן בַּמַּקֵּל. וַיִּפְתַּח ה' אֶת פִּי הָאָתוֹן; וַתֹּאמֶר לְבִלְעָם, מֶה עָשִׂיתִי לְךָ, כִּי הִכִּיתַנִי, זֶה שָׁלֹשׁ רְגָלִים. וַיֹּאמֶר בִּלְעָם לָאָתוֹן, כִּי הִתְעַלַּלְתְּ בִּי; לוּ יֶשׁ חֶרֶב בְּיָדִי, כִּי עַתָּה הֲרַגְתִּיךְ. וַתֹּאמֶר הָאָתוֹן אֶל בִּלְעָם, הֲלוֹא אָנֹכִי אֲתֹנְךָ אֲשֶׁר רָכַבְתָּ עָלַי מֵעוֹדְךָ עַד הַיּוֹם הַזֶּה - הַהַסְכֵּן הִסְכַּנְתִּי, לַעֲשׂוֹת לְךָ כֹּה; וַיֹּאמֶר, לֹא.
אתונו של בלעם בדברי חז"ל

הסיפור הבלתי רגיל אודות אתונו של בלעם, המדברת עם אדוניה בלשון בני אדם, הופך אף ליותר מורכב ומפתיע לאור מסורת חז"ל.
במסכת אבות מתוארים עשרה דברים שנבראו בערב שבת בין השמשות, כלומר ברגע האחרון של בריאת העולם, ובהם פי האתון, הוא פיה של אתונו של בלעם.
בתלמוד הבבלי סנהדרין ק"ה נאמר בשם מר בריה דרבנא שבלעם היה בא על אתונו דרך אישות. בעבודה זרה ד' מתואר ויכוח בין בלעם לאתונו, על טיב הקשר ביניהם:
בעידנא דחזו ליה דהוה רכיב אחמריה אמרו ליה: "מאי טעמא לא רכבתא אסוסיא?" אמר להו: "ברטיבא שדאי ליה"; מיד "ותאמר האתון הלא אנכי אתונך". אמר לה: "לטעינא בעלמא"; אמרה ליה: "אשר רכבת עלי". אמר לה: "אקראי בעלמא"; אמרה ליה: "מעודך ועד היום הזה, ולא עוד אלא שאני עושה לך רכיבות ביום ואישות בלילה", כתיב הכא "ההסכן הסכנתי" וכתיב התם "ותהי לו סוכנת".
תרגום: כאשר ראו אותו שהיה רוכב על החמור, אמרו לו: מה טעם אינך רוכב על סוס? אמר להם: שלחתי את הסוס למרעה. אמרה האתון: "הלא אנכי אתונך". אמר לה: רק למשא אני משתמש בך. אמרה לו: "אשר רכבת עלי". אמר לה: רק באופן מזדמן. אמרה לו: "מעודך ועד היום הזה" ולא זו בלבד, אלא שאני אף משמשת אותך ברכיבה ביום ובאישות בלילה. נאמר כאן (פרשת בלק) "ההסכן הסכנתי" ונאמר במקור אחר (ספר מלכים) "ותהי לו סוכנת"
בלעם מתבייש באתונו, וטוען שהוא רוכב עליה רק מפני ששלח את סוסו למרעה. האתון סותרת את דבריו, והוויכוח ביניהם מסתיים בטענה ניצחת של האתון "ולא עוד אלא שאני עושה לך רכיבות ביום ואישות בלילה" - תוצאה שאליה מגיעים חז"ל באמצעות ניתוח השורש ס.כ.ן. המשותף לדברי האתון בספר במדבר ולסיפור אבישג השונמית בספר מלכים א שחלקה את יצועו של דוד המלך בימי סוף מלכותו.
על פי החיד"א האתון היא גלגול נשמות של ישמעאל.
פרשני המקרא

פרשני המקרא נדרשו למספר שאלות העולות מהסיפור, ביניהן, מה הצורך בנס פתיחת פי האתון, ומה החשיבות בביטול קללתו של בלעם.
שד"ל בפירושו על הפרק הוציא את סיפור האתון מידי פשוטו, וצמצם את הנס שבו:
”... ייתכן שלא דיברה כדיבור של בני אדם, כי "ותדבר" אין כתוב כאן, אבל השמיעה בפה קול יללה שהיה מובן ממנו... והנה אמת כי ה' פתח את פי האתון. כי נערה באופן משונה מעט ממנהגה... והנה "ה' שפתי תפתח" (ספר תהלים, פרק נ"א, פסוק י"ז) אין עניינו דיבור חוץ מן הטבע”.
על פי פירוש רש"י, הסיפור בא להגחיך את בלעם: ”גנות גדולה היה לו דבר זה בעיני השרים זה הולך להרוג אומה שלמה בפיו ולאתון זו צריך לכלי זין”.
שיטת הרמב"ם - האתון לא דברה

לדעתו של הרמב"ם, בספרו מורה הנבוכים בלעם ראה בנבואה שהאתון דיברה אבל היא עצמה לא פתחה את פיה ולא דיברה.
ביטויים עבריים

הביטוי "ויפתח ה' את פי האתון" משמש ללעג לשוטה המדבר דברי הבל. או כהגדרה לאדם שלא חדל מלקלל.
פי האתון הוא שמו של עיתון הסטודנטים באוניברסיטה העברית בירושלים.
הרב עובדיה יוסף התבטא מספר פעמים ביחס לעגני לתקשורת הכתובה בביטוי: "ויפתח ה' את פי העיתון".
לקריאה נוספת

נחמה ליבוביץ, "אתונו של בלעם", בספרה עיונים בספר במדבר.
דורון לוריא, מלכים בשר ודם: התנ"ך באמנות המאות ה־16 עד ה־19, מוזיאון תל אביב לאמנות, 2005, ותפתח האתון את פיה, עמ' 87-86
הערות שוליים

↑  פירוש שד"ל על במדבר פרק כב, באתר הניווט בתנ"ך
↑  מורה הנבוכים, חלק שני, מד.
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים
גבעתיים

הכניסה לגבעתיים מדרך השלום. האותיות מסודרות בצורת שתי גבעות – גבעתיים.
גן שיכון המורים בגבעתיים
גבעתיים היא עיר במחוז תל אביב בישראל. הוכרזה כעיר בשנת 1959. ממוקמת במישור החוף הדרומי וגובלת ברמת גן ובתל אביב.
מקור השם "גבעתיים" בשתי הגבעות שעליהן הייתה העיר בנויה כאשר הוכרזה: גבעת בורוכוב וגבעת קוזלובסקי. האחרונה, בגובה 85 מטרים מעל פני הים (ועל כן נמצא עליה מצפה הכוכבים), היא שנייה בגובהה בגוש דן רק לתל בתחום היישוב גת רימון, שגובהו 94 מטרים. במאה ה-21, העיר משתרעת למעשה על ארבע גבעות: גבעת בורוכוב, גבעת קוזלובסקי, גבעת רמב"ם וגבעת פועלי הרכבת.
העיר חברה בארגון פורום ה-15.
היסטוריה > שטחי העיר בעת העתיקה

אזור העיר גבעתיים היה מיושב כבר בתקופה הכלקוליתית וזאת על פי שרידי מערכת קברים הכוללת גלוסקמאות ועוד ממצאים שנמצאו בגבעת קוזלובסקי בשנת 1958. בתקופה ההלניסטית הייתה במקום מצודה (שרידיה נמצאו בגבעת רמב"ם).
היסטוריה > התיישבות ראשונית

בדצמבר 1917, בזמן מלחמת העולם הראשונה, התחולל קרב על גבעת קוזלובסקי בין חיילי האימפריה העות'מאנית וחיילי האנזא"ק מחיל המשלוח המצרי (1916).
לאחר מלחמת העולם הראשונה העלתה קבוצת פועלים הצעה להקמת שכונת פועלים באזור תל אביב, שתהיה מבוססת על עקרון שיתוף ועזרה הדדית. המטרה העיקרית של חברי הקבוצה הייתה לאפשר לפועלים העירוניים לחיות בנפרד, כל אחד עם משפחתו והשקפתו החברתית. על פי התוכניות נכלל בכל בית משק עזר, שנועד להקל על הפועל ומשפחתו. לשכונה, שהייתה שכונת הפועלים הראשונה בארץ, החליטו חברי הקבוצה לקרוא על שם דב בר בורוכוב, שהיה ממקימי תנועת "פועלי ציון", ורעיונותיו השפיעו ביותר על תנועת העבודה הציונית.